32005R0006
L 002/3
JURNALUL OFÍCIAL AL UNIUNII EUROPENE
REGULAMENTUL (CE) NR. 6/2005 AL COMISIEI
din 4 ianuarie 2005
de rectificare a Regulamentelor (CE) nr. 46/2003 și (CE) nr. 47/2003 privind amestecurile de fructe și legume proaspete din soiuri diferite în același ambalaj de vânzare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a piețelor în sectorul fructelor și legumelor (1), în special articolul 2 alineatul (2),
întrucât:
(1)
Regulamentul (CE) nr. 48/2003 al Comisiei din 10 ianuarie 2003 de stabilire a normelor aplicabile în cazul amestecurilor de fructe și legume proaspete din soiuri diferite în același ambalaj de vânzare (2) se aplică ambalajelor de vânzare cu o greutate netă mai mică sau egală cu 3 kg.
(2)
S-a strecurat o greșeală în Regulamentul (CE) nr. 46/2003 al Comisiei din 10 ianuarie 2003 de modificare a standardelor de comercializare aplicabile fructelor și legumelor proaspete, în ceea ce privește amestecurile de fructe și legume proaspete din soiuri diferite în același ambalaj de vânzare (3) și în Regulamentul (CE) nr. 47/2003 al Comisiei din 10 ianuarie 2003 de modificare a anexei I la Regulamentul (CE) nr. 2200/96 al Consiliului, care prevăd că produsele vizate de standardele de comercializare pentru fructele și legumele proaspete se pot prezenta sub formă de amestecuri de soiuri într-un ambalaj de vânzare cu o greutate netă mai mică de 3 kg.
(3)
Prin urmare, este necesar să se rectifice Regulamentele (CE) nr. 46/2003 și (CE) nr. 47/2003 în consecință, pentru ca ambalajele de vânzare vizate de această prevedere să poată avea o greutate netă egală cu 3 kg.
(4)
Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
ADOPTĂ PREZENTUL REGULAMENT:
Articolul 1
La articolul 1 din Regulamentul (CE) nr. 46/2003, termenii „cu o greutate netă mai mică de 3 kg” se înlocuiesc cu termenii „cu o greutate netă mai mică sau egală cu 3 kg”.
Articolul 2
La articolul 1 din Regulamentul (CE) nr. 47/2003, termenii „cu o greutate netă mai mică de 3 kg” se înlocuiesc cu termenii „cu o greutate netă mai mică sau egală cu 3 kg”.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 ianuarie 2005.